Lørdag aften styrtede endnu et somerhus i havet ved Nørlev Strand. Det var huset tilhørende Christian Hartmann, som er talsmand for grundejerforeningen ved Nørlev, og som længe er gået forrest i kampen for at få kystsikring ved Nørlev Strand. Huset har længe stået på pæle med den ene ende langt ude over kanten, og lørdag aften åd havet så yderligere et stykke af stranden, og dermed styrtede huset i havet. I december besluttede Hjørring Kommune at give Christian Hartmann et rømningspåbud. Der var ellers lagt op til et nedrivningspåbud, men det blev ændret, så huset kunne stå lidt endnu. Men nu, knap to måneder senere, måtte Christian Hartmann sige endegyldigt farvel til sit sommerhus.

Opsummering:
Endnu et sommerhus er styrtet i havet ved Nørlev strand.